Jammu ampong Kashmir

Ing Jammu and Kashmir  (Dogri: जम्मू और कश्मीर; ) ing pekasepu nang estadu ning India king norti. Atiu king kabundukan a Himalayas ing keraklan kaniti. Kalele ne niti ing Pangmaldang Republica ning China king pangulu-aslagan, deng estadu ning Himachal Pradesh ampong Punjab king mauli, ampo reng dake ning Kashmir a tatalnan ning Pakistan, ing Azad Kashmir king albugan ampo ing Northern Areas king pangulu-albugan. Sadia neng kayabe ning sadiang estadung mardika o princely state ning Jammu and Kashmir ing lugal a iti, at ngeni, pipapaten de ring China, India ampong Pakistan. Ing aus da king Jammu and Kashmir king Pakistan, Indian-occupied Kashmir (Kashmir a sasakupan ning India), at deng aliwang ahensiang internasiunal, Indian-administered Kashmir (Kashmir a panibalan ning India).

Atlu lang labuad deng bibilug king Jammu and Kashmir. Ing Jammu, ing Kashmir valley (lambak ning Kashmir) ampo ing Ladakh. Ing Srinagar ing tungkung pangkaleldo (summer capital), at ing Jammu ing tungkung pangkarimlan (winter capital). Kabang ausan deng Paradise on Earth ing Kashmir valley (lambak ning Kashmir), pupuntalan da lang tia pulu-pulung libung peregrino o pilgrim a Hindu ampong Muslim deng dakal a karinan a banal o shrine king Jammu. Ing Ladakh naman, a ausan dang "Little Tibet" (Malating Tibet), pikabaluan ya king kayang leguan uling kareng mangalaut nang bunduk, ampo ing kayang culturang Buddhist.

Notes

Dalerayan 
 .

Suglung palual 
 
 
 Government of Jammu and Kashmir, India

2005 Kashmir earthquake
Kashmir
Disputed territories in Asia
States and territories of India

Kashmir, Jammu and
Indian Princely States
Independent India